《腊庚申雨中步出西郊视葬先兄素庵》
明代·陆深

和泪北风雨，伤心西郭坟。江声空逝水，山色有浮云。

未起隆中卧，先修地下文。池塘春又到，南雁不堪闻。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。